Doresc să vă vorbesc de un proiect
care mi-a schimbat modul de abordare
și practica în arhitectură.
Proiectul de reabilitare a râului Fez.
Fez, orașul meu natal din Maroc,
e unul din cele mai mari orașe medievale fortificate din lume,
numit medina, așezat pe vale.
Întregul oraș este în patrimoniul UNESCO.
Începând cu anii ’50, odată cu creșterea populației medinei,
infrastructura urbană de bază,
ca spațiile verzi și rețeaua de canalizare,
s-au schimbat rapid, fiind foarte solicitate.
Una din cele mai mari victime ale acestei situații
a fost râul Fez care trece prin mijlocul medinei,
fiind considerat de secole
adevăratul suflet al orașului.
De fapt, se poate observa
bogata sa rețea
prin tot orașul,
prin fântâni private sau publice.
Din păcate, datorită poluării râului,
începând cu anul 1952 a fost, treptat,
acoperit cu dale de beton.
Procesul de eradicare a implicat
distrugerea multor case
de pe malurile râului
pentru a permite utilajelor
să intre în pietonalele strâmte ale medinei.
Aceste viduri urbane au devenit repede parcări ilegale
sau gropi de gunoi.
De fapt, starea râului
în aval de medina e destul de bună.
Poluarea se produce
în bună parte datorită apei de canalizare netratate
și deversării chimicalelor, de exemplu de la tăbăcării.
La un moment dat, nu mai puteam privi
această profanare a râului,
parte atât de importantă a orașului meu,
și am hotărât să acționez,
mai ales când am auzit
că orașul a fost subvenționat pentru a devia apa de canalizare
ca s-o trateze.
Dacă apa era curată, brusc,
se putea arăta și râul,
iar cu noroc și multă muncă de lămurire,
eu și partenerul meu, Takako Tajima,
am fost desemnați de oraș pentru a lucra cu o echipă de ingineri
la dezvelirea râului.
Dar am fost ambițíoși
și ne-am propus mai mult:
să trecem malurile în pietonale
pe care mai apoi să le readucem în peisajul orașului
și, în fine, să trecem vidurile urbane
de pe malurile râului în spații publice
care lipsesc din Medina Fezului.
Vă voi arăta pe scurt
două dintre aceste spații publice.
Primul este Rcif Plaza,
care se situează chiar pe râul
reprezentat aici cu linie punctată.
Această piațetă era înainte o intersecție cu trafic haotic
care de fapt compromitea integritatea urbană
a medinei care are cea mai mare rețea pietonală din lume.
Și chiar după podul istoric pe care-l puteți vedea aici,
lângă piațetă,
vedeți că râul arăta
ca un râu de gunoaie.
Noi am propus ca alternativă
să fie piațeta în întregime pietonală,
să-i facem copertină din piele reciclată
și s-o racordăm la malurile râului.
Al doilea punct de intervenție
a fost un alt vid urban de pe mal,
o fostă parcare ilegală
pe care ne-a propus să o transformăm
în primul loc de joacă din medina.
S-au folosit cauciucuri reciclate.
Aria e cuplată cu o zonă umedă artificială
care nu doar că filtrează apa râului,
ci îl și regularizează la pericol de inundații.
Cu înaintarea proiectului ce a primit și câteva premii pentru design,
au apărut noi părți implicate
care i-au schimbat scopurile și designul.
Singura cale pentru noi pentru a putea duce mai departe
scopurile principale ale proiectului
era să facem ceva ieșit din comun,
ce nu fac arhitecții de obicei.
Trebuia să ne luăm egoul de designer
și simțul de a fi autorii proiectului,
să le punem de-o parte
și să ne concentrăm pe latura noastră de activiști,
în încercarea de a îngloba
toate dorințele părților implicate
și de a ne concentra pe scopurile principale ale proiectului:
descoperirea râului, tratarea apei
și asigurarea de spațiu public pentru toată lumea.
Am avut mare noroc,
multe din aceste scopuri s-au realizat
sau sunt în curs de realizare.
Cum ar fi ce vedeți aici, Rcif Plaza.
Așa arăta acum șase ani.
Așa arată azi.
Încă e în construcție,
dar e deja intens utilizată
de localnici.
Și, în sfârșit, așa va arăta Rcif Plaza
după finalizarea proiectului.
Iată râul, acoperit, folosit ca groapă de gunoi.
Apoi, după ani de muncă,
râul cu apă curată, descoperit.
Și, în sfârșit, vedeți aici râul
după finalizarea proiectului.
Deci reabilitarea râului Fez
va continua să se schimbe și să se adapteze
climatului sociopolitic al orașului,
dar credem cu tărie
că reimaginând rolul și mijlocirea arhitectului,
noi punem în mișcare ideea de bază a proiectului,
aceea de a transforma râul dintr-un canal în spațiu public,
asigurându-ne astfel că orașul Fez
va rămâne un oraș viu pentru locuitorii săi,
nu doar o moștenire mumificată.
Mulțumesc mult.
(Aplauze)